Všeobecné   záväzné   nariadenie

obce    R a k o v i c e 

č. 24/2013/1

ktorým sa určujú podrobnosti financovania materskej školy a školských zariadení zriadených 
na území obce Rakovice

Návrh VZN vyvesený na úradnej tabuli v obci Rakovice dňa: 27.11.2013
Vyhodnotenie pripomienok k návrhu VZN uskutočnené dňa:  11.12.2013
VZN schválené Obecným zastupiteľstvom v Rakoviciach dňa:  11.12.2013
VZN vyvesené na úradnej tabuli v obci Rakovice dňa:  16.12.2013
VZN nadobúda účinnosť pätnástym dňom od zverejnenia: dňa 01.01.2014

Obecné zastupiteľstvo obce Rakovice vo veciach územnej samosprávy podľa § 4 ods. 1, § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, v zmysle § 6 ods. 12 písm. c) zákona č. 596/2003 Z. z  o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto všeobecne záväzné nariadenie: 

Všeobecne  záväzné  nariadenie  obce  Rakovice, ktorým  sa určujú podrobnosti  financovania materskej školy a školských zariadení
 zriadených na území obce Rakovice 

Článok I
Úvodné ustanovenie 

Predmetom tohto všeobecne záväzného nariadenia (ďalej len VZN)  v súlade s § 6 ods. 12    zákona č. 596/2003 Z. z. o štátnej správe v školstve a školskej samospráve, je určenie podrobností financovania a výšky finančných prostriedkov na mzdy a prevádzku pre  materskú školu (MŠ) a školské zariadenia (ŠZ) v zriaďovateľskej pôsobnosti Obce Rakovice na príslušný kalendárny rok so zohľadnením špecifík  jednotlivých škôl a školských zariadení, ktoré sú zriadené na území obce Rakovice. 

Článok II
Vymedzenie  subjektov na poskytnutie finančných prostriedkov na mzdy a prevádzku

Ustanovenia tohto VZN sa vzťahujú na materskú školy  a školské zariadenia, ktoré sú súčasťou ZŠ s MŠ Rakovice  v zriaďovateľskej  pôsobnosti Obce Rakovice: 

Materská škola pri ZŠ s MŠ Rakovice, Rakovice č. 100 (MŠ)
Školská jedáleň pri ZŠ s MŠ Rakovice, Rakovice č. 100 (ŠJ)
Školský klub detí pri ZŠ s MŠ Rakovice, Rakovice č. 15 (ŠKD)
Centrum voľného času pri ZŠ s MŠ Rakovice, Rakovice č. 15 (CVČ)

Článok III
Určenie podrobností financovania a výšky finančných prostriedkov na mzdy a prevádzku  

1. Určenie podrobností financovania a výšky finančných prostriedkov na  dieťa materskej školy (MŠ):

 a) Podrobnosti  financovania  

        Obec Rakovice financuje náklady na deti MŠ podľa počtu detí prijatých do MŠ podľa    
        stavu k 15. septembru predchádzajúceho kalendárneho roka.

   b) Výška  finančných prostriedkov na mzdy a prevádzku 

        Výška finančných prostriedkov na  dieťa         		1 900,00 EUR

    
2. Určenie  podrobností financovania a výšky finančných prostriedkov na stravovanie žiaka v      zariadení školského stravovania (ŠJ):

a) Podrobnosti financovania 

Obec Rakovice financuje náklady na stravovanie žiakov základných škôl v zriaďovateľskej pôsobnosti Obce Rakovice podľa počtu všetkých žiakov základnej školy podľa stavu                   k 15. septembru predchádzajúceho kalendárneho roka.

 b) Výška  finančných prostriedkov na mzdy a prevádzku

    Výška finančných prostriedkov na stravovanie žiaka  ZŠ s MŠ Rakovice     	200,00 EUR

3. Určenie podrobností financovania  a výšky finančných prostriedkov  na  žiaka školy na činnosť  školského klubu (ŠKD): 
        
a)  Podrobnosti  financovania 

Obec Rakovice financuje náklady na činnosť ŠKD podľa počtu všetkých žiakov základnej školy v zriaďovateľskej pôsobnosti Obce Rakovice podľa stavu k 15. septembru predchádzajúceho kalendárneho roka.
  
b)  Výška  finančných prostriedkov na mzdy a prevádzku 
  
Výška finančných prostriedkov  na činnosť ŠKD v ZŠ s MŠ Rakovice       	450,00  EUR

c)  Lehota na predloženie údajov potrebných na  financovania ŠKD v ZŠ s MŠ Rakovice

    Riaditeľ ZŠ s MŠ Rakovice predloží obci Rakovice údaje o počte žiakov v ŠKD podľa stavu k 15. septembru predchádzajúceho kalendárneho roku v termíne predkladania údajov o počte žiakov v ostatných školských zariadeniach
	
4.  Určenie podrobností financovania a výšky finančných prostriedkov na dieťa centra voľného času, ktoré je súčasťou ZŠ s MŠ Rakovice:

 a)  Podrobnosti  financovania CVČ

Obec Rakovice financuje náklady na dieťa  centra voľného času, ktoré je súčasťou základnej školy v zriaďovateľskej pôsobnosti Obce Rakovice, podľa počtu všetkých  prijatých detí do centra voľného času  podľa stavu k 31. októbru predchádzajúceho kalendárneho roka na základe rozhodnutia riaditeľa ZŠ  s MŠ Rakovice

b) Výška  finančných prostriedkov na mzdy a prevádzku centra voľného času (CVČ)

Výška finančných prostriedkov na dieťa CVČ                                                   90,00 EUR

Článok IV
Poskytovanie finančných prostriedkov

 Obec Rakovice poskytne finančné prostriedky príjemcovi podľa článku II.  vo výške podľa čl.  III. mesačne, najneskôr 25. deň v mesiaci. 

Článok V
Ostatné ustanovenia

1.  Obec Rakovice poskytne na základe žiadosti zriaďovateľa CVČ zriadeného na území okresu  Piešťany, finančné prostriedky na dieťa/žiaka s trvalým pobytom v obci Rakovice, prijaté do tohto CVČ na základe rozhodnutia riaditeľa, vo výške 7,50 EUR/ mesiac.
	Podrobnosti poskytovania finančných prostriedkov budú so zriaďovateľmi  CVČ      dohodnuté v Dohode o spolupráci uzatvorenej podľa § 51 zák. č. 40/1964 Zb. Občianskeho zákonníka.       

2. Obec Rakovice neposkytne zriaďovateľovi CVČ zriadeného mimo územia okresu  Piešťany, finančné prostriedky na dieťa/žiaka CVČ s trvalým pobytom v obci Rakovice,  prijaté do tohto CVČ na základe rozhodnutia riaditeľa.                                                                                                                                                                                                  

Článok VI
Záverečné ustanovenia

1. Na tomto VZN č. 24/2013/1 sa uznieslo Obecné zastupiteľstvo obce Rakovice a bolo schválené  uznesením č. 113/2013/b  zo dňa 11.12.2013.
2. Nadobudnutím účinnosti tohto VZN stráca účinnosť a platnosť VZN č.24/2013, ktorým sa určujú podrobnosti financovania materskej školy a školských zariadení zriadených na území obce Rakovice na rok 2013 schválené dňa 25.04.2013.
3. Toto VZN nadobúda účinnosť dňa 01.01.2014.

                                                 	                           Dušan  D a l o š			                                                 				                                starosta  obce Rakovice